CELEX: 62017TA0341
Language: el
Date: 2022-03-30 00:00:00
Title: Υπόθεση T-341/17: Απόφαση του Γενικού Δικαστηρίου της 30ής Μαρτίου 2022 — British Airways κατά Επιτροπής [Ανταγωνισμός – Συμπράξεις – Αγορά αεροπορικών μεταφορών φορτίου – Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Κοινότητας και της Ελβετίας περί αεροπορικών μεταφορών – Συντονισμός στοιχείων τιμολόγησης των υπηρεσιών αεροπορικών μεταφορών φορτίου (επίναυλος καυσίμων, πρόσθετα τέλη ασφαλείας, καταβολή συναφούς προμήθειας) – Ανταλλαγή πληροφοριών – Εδαφική αρμοδιότητα της Επιτροπής – Υποχρέωση αιτιολόγησης – Άρθρο 266 ΣΛΕΕ – Εξαναγκασμός από το κράτος – Eνιαία και διαρκής παράβαση – Ποσό του προστίμου – Αξία των πωλήσεων – Διάρκεια της συμμετοχής στην παράβαση – Ελαφρυντικές περιστάσεις – Ενθάρρυνση της αντίθετης προς τον ανταγωνισμό συμπεριφοράς από τις δημόσιες αρχές – Πλήρης δικαιοδοσία]

23.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/29
            
         
      Απόφαση του Γενικού Δικαστηρίου της 30ής Μαρτίου 2022 — British Airways κατά Επιτροπής
      (Υπόθεση T-341/17) (1)
      
      (Ανταγωνισμός - Συμπράξεις - Αγορά αεροπορικών μεταφορών φορτίου - Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Κοινότητας και της Ελβετίας περί αεροπορικών μεταφορών - Συντονισμός στοιχείων τιμολόγησης των υπηρεσιών αεροπορικών μεταφορών φορτίου (επίναυλος καυσίμων, πρόσθετα τέλη ασφαλείας, καταβολή συναφούς προμήθειας) - Ανταλλαγή πληροφοριών - Εδαφική αρμοδιότητα της Επιτροπής - Υποχρέωση αιτιολόγησης - Άρθρο 266 ΣΛΕΕ - Εξαναγκασμός από το κράτος - Eνιαία και διαρκής παράβαση - Ποσό του προστίμου - Αξία των πωλήσεων - Διάρκεια της συμμετοχής στην παράβαση - Ελαφρυντικές περιστάσεις - Ενθάρρυνση της αντίθετης προς τον ανταγωνισμό συμπεριφοράς από τις δημόσιες αρχές - Πλήρης δικαιοδοσία)
      (2022/C 207/38)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: British Airways plc (Harmondsworth, Ηνωμένο Βασίλειο) (εκπρόσωποι: J. Turner, R. O’Donoghue, QC, και A. Lyle-Smythe, solicitor)
      
         Καθής: Ευρωπαϊκή Επιτροπή (εκπρόσωποι: N. Khan και A. Dawes, επικουρούμενοι από τον A. Bates, barrister)
      
         Αντικείμενο
      
      Προσφυγή βάσει του άρθρου 263 ΣΛΕΕ με αίτημα την ακύρωση της απόφασης C(2017) 1742 final της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας ΕΟΧ και του άρθρου 8 της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (Υπόθεση AT 39258 — Αερομεταφορές εμπορευμάτων), κατά το μέρος που αφορά την προσφεύγουσα και, επικουρικώς, την κατάργηση ή τη μείωση του προστίμου που της επιβλήθηκε.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει το άρθρο 1, παράγραφος 1, στοιχείο ε', παράγραφος 2, στοιχείο ε', και παράγραφος 3, στοιχείο ε', της απόφασης C(2017) 1742 final της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας ΕΟΧ και του άρθρου 8 της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (Υπόθεση AT 39258 — Αερομεταφορές εμπορευμάτων), κατά το μέρος που κρίθηκε ότι η British Airways plc συμμετείχε στο σκέλος της ενιαίας και διαρκούς παράβασης το οποίο αφορούσε την άρνηση καταβολής προμηθειών επί των επιναύλων.
               
            
                  2)
               
               
                  Ακυρώνει το άρθρο 1, παράγραφος 4, στοιχείο ε', της απόφασης C(2017) 1742 final.
               
            
                  3)
               
               
                  Το ποσό του προστίμου που επιβάλλεται στην British Airways με το άρθρο 3, στοιχείο ε', της απόφασης C(2017) 1742 final ορίζεται σε 84 456 000 ευρώ.
               
            
                  4)
               
               
                  Απορρίπτει την προσφυγή κατά τα λοιπά.
               
            
                  5)
               
               
                  H Ευρωπαϊκή Επιτροπή φέρει τα δικαστικά έξοδά της καθώς και το ένα τρίτο των δικαστικών εξόδων της British Airways.
               
            
                  6)
               
               
                  Η British Airways φέρει τα δύο τρίτα των δικαστικών εξόδων της.
               
            
         (1)  EE C 239 της 24.7.2017.